CELEX: 62008CN0433
Language: lt
Date: 2008-10-01 00:00:00
Title: Byla C-433/08 2008 m. spalio 1 d. Bundesfinanzhof (Vokietija) pateiktas prašymas priimti prejudicinį sprendimą byloje  Yaesu Europe BV prieš Bundeszentralamt für Steuern

6.12.2008   
            
            
               LT
            
            
               Europos Sąjungos oficialusis leidinys
            
            
               C 313/18
            
         2008 m. spalio 1 d.Bundesfinanzhof (Vokietija) pateiktas prašymas priimti prejudicinį sprendimą byloje Yaesu Europe BV prieš Bundeszentralamt für Steuern
   
   (Byla C-433/08)
   (2008/C 313/26)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   Ieškovė: Yaesu Europe BV
   Atsakovė: Bundeszentralamt für Steuern
   Prejudiciniai klausimai
   
               1.
            
            
               Ar 1979 m. gruodžio 6 d. Aštuntosios Tarybos direktyvos 79/1072/EEB dėl valstybių narių apyvartos mokesčių įstatymų suderinimo — Pridėtinės vertės mokesčio grąžinimo apmokestinamiesiems asmenims, kurie nėra įsisteigę šalies teritorijoje (1), tvarka A priede duotame pavyzdyje pagal šios direktyvos 3 straipsnio a punktą vartojama sąvoka „parašas“ yra vienodai aiškintina Bendrijos teisės sąvoka?
            
         
               2.
            
            
               Jei į pirmąjį klausimą būtų atsakyta teigiamai:
               Ar sąvoką „parašas“ reikia suprasti taip, kad prašymas grąžinti mokestį turi būti pasirašytas asmeniškai apmokestinamojo asmens arba, juridinio asmens atveju, — įstatyminio atstovo, ar pakanka įgalioto asmens, pavyzdžiui, apmokestinamojo asmens atstovo mokesčių klausimais ar jo darbuotojo, parašo?
            
         
      (1)  OL L 331, p. 11.